Նախշած ձվի թանգարան

Նախշած ձվի թանգարան (ուկրաիներեն՝ Музей писанкового розпису), զատիկի դեկորատիվ ձվին նվիրված թանգարան Ուկրաինայի Իվանո-Ֆրանկովսկի մարզի Կոլոմիա քաղաքում։ Թանգարանի հավաքածուն ներառում է ավելի քան 6000 ձու Ուկրաինայի տարբեր շրջաններից և աշխարհի տարբեր երկրներից։ Թանգարանի ցուցանմուշներում կան Ուկրաինայի հայտնի քաղաքական գործիչների մակագրությամբ ձվեր։ Պատմություն Թանգարանը ստեղծվել է Իոսաֆատ Կոբրիսկու անվան Կոլոմիայի ժողովրդական արվեստի թանգարանի ձվերի հավաքածուի հիման վրա։ Սկզբում ցուցահանդեսները կազմակերպվել են Կոլոմիայի Ավետման եկեղեցում։ 2000 թվականի սեպտեմբերի 23-ին Գուցուլների միջազգային 10-րդ փառատոնի ժամանակ թանգարանը բացվեց մասնագիտացված շենքում, որի մի մասն է կազմում նախշած ձվի հուշարձանը՝ 13,5 մետր բարձրությամբ և 10 մետր տրամագծով։ Այսպիսով, Կոլոմիայի հուշարձանը համարվում է աշխարհի ամենամեծ նախշած ձուն։ Թանգարանի շենքը նախագծել է Իգոր Եստախիևիչ Շումանովը, ճարտարապետական անսամբլի վրա աշխատել են նկարիչներ Վասիլի Անդրյուշկոն և Միրոսլավ Յասինսկին։ Թանգարանի շենքն ամբողջությամբ պատրաստված է գունավոր ապակուց։ Պատկերասրահ Գրականություն Крайний Иван (Ивано-Франковская область) Скарбниця диво–яєць. Про те, як виник єдиний у світі Музей писанкового розпису, з’явилися президентські автографи на яйцях та які обереги горяни замуровують у фундаменти своїх осель // «Украина молода» № 066 за 20 апреля 2011 года, С. 10 Ծանոթագրություններ Արտաքին հղումներ Музей «Писанка» Музей Писанковой Розписи Արխիվացված 2010-10-18 Wayback Machine Статья про музей «Писанка» в Коломые Музей Писанки в Коломые (фото и описание)